**Stimulentul educaţional sub formă de tichete sociale**

**pentru grădiniţă**

**LEGISLAŢIE**

***1. Legea nr. 248/28.10.2015*** privind stimularea participării în învăţământul preşcolar a copiilor provenind din familii defavorizate, cu modificările şi completările ulterioare;

**2**. ***H.G. nr.15/2016*** pentru aprobarea Normelor metodologice de aplicare a prevederilor Legii nr. 248/2015 privind stimularea participării în învăţământul preşcolar a copiilor provenind din familii defavorizate, cu modificările şi completările ulterioare;

**BENEFICIARI**

Beneficiază de stimulent educaţional sub formă de tichete sociale pentru grădiniţă, copiii din familiile defavorizate, dacă îndeplinesc cumulative următoarele criterii:  
- copilul care este înscris într-o unitate de învăţământ preşcolar;  
- venitul lunar pe membru de familie este de până la de două ori nivelul venitul minim garantat pentru o singură persoană prevăzut de Legea 416/2001 privind venitul minim garantat, cu modificările şi completările ulterioare.